Emergency 3

A leírás adatai easy fokozatra vonatkoznak

1. A mobiltelefon veszélyei

Hozzávalók: 	1 szerkocsi + 2 tűzoltó
		2 mentő, 2 hordágy, 1 orvos
		1 roncsszállító

Meglehetősen egyszerű. 2 tűó poroltókkal essen neki a füstölő kocsinak, ha már nem füstöl az egyik vágja ki belőle a sérültet, akit a másikkal együtt ellátni, elszállítani, autó roncsát eltakarítani... 100%

2. Viharos istállótűz

Hozzávalók:	1 szerkocsi + 3 tűzoltó
		1 emelőkosaras autó + 2 tűzoltó
		2 mentő + 2 "szanitéc" + 1 orvos

Égő ház + istálló villámcsapásból kifolyólag. 1 tűzoltó szálljon be a kosárba, így már használható annak beépített vízágyúja. A többiek kapjanak tömlőket a kézbe, és tűzcsapokhoz csatlakozva oltsanak. A sérült ellátásánál vigyázni, mert hamar kifekszik a doki, ha túl közel ápol a tűzhöz. A ház emeletén is van 1 sérült, melyen valamiféle kő (?) fekszik, melyet elszállítása előtt tűó-val kell lecipelni róla. Az emeleten rekedt ácsorgókat is le kell hozni. 100%

3. Amit a trafipax-al (meg pláne a Fáma lézerrel) tenni szeretnénk...

Hozzávalók: páncélozott csapatszállító + 1 lövész
		Szerkocsi + 1 tűzoltó
		Mentő + hordágy + doktor

Csendesen félre kell állítani a gyorshajtókat, míg jön egy jófej csákó, aki szétlövi a radart majd egy lendületből bezuhan egy szakadékba... Na a lényeg: derítsük fel a lezuhanás helyét (áldozzunk rá nyugodtan egy sikertelen játékot...), ide állítsuk a csapatszállítót, lövész kezébe fénygránátot... (folytassam?) A roncsban még van egy sérült, megfelelő ellátásban kell részesíteni 100%

4. Gyorsulási verseny

Hozzávalók:	3-4 vízágyú
		Szerkocsi + 1 tűzoltó
		Rendőrségi helikopter + 1 rendőr
		Pár mentő, hordágy + 1 doki

Elsődleges elkapni a menekülő sofőrt a helikopterrel (szintén áldozzunk rá egy játékot, felderítendő hova menekül). Aztán eloltani a kigyulladt áruházat (vízágyúkra vigyázzunk, mert meleg a helyzet) meg ellátni a sérülteket. 100%

5. Tömeges autópályán

Hozzávalók:	Na most ezt minek nevezzem (karbantartó kocsi?) autó + 1 mérnök
		Szerkocsi + 1 tűzoltó + 1 búvár
		Mentők, ápolók, orvosok
		Rendőrhelikopter + 2 rendőr
		Darus autó

Be kell kapcsolni a stop jelzést a szakival, majd a rendőrrel elterelni a forgalmat. A másik rendőr repüljön át az út másik oldalára, elküldeni a fenébe a bámészkodókat, esetleg letartóztatni. El kell látni a sérülteket, van jónéhány a kocsikban és 3 az autóbuszban. Egy kocsi a folyó fenekén pihen, ezt a búvárral kell felkutatni és a daruval kiemelni, ebben is van egy sérült... 100%

6. Halálugrás

Hozzávalók:	3 mentő orvossal, hordággyal
		Szerkocsi + 1 búvár
		Pontonhíd-szállító
		Daru
		1 Csónakszállító
		Karbantartó kocsi + 1 mérnök

Na szóval 1 áldozat feltűnő módon a vasúti hídon hever (azt vágta fejbe a bungee-kötél :) ), egy a tóban lubickol (vagy fuldoklik...) harmadik egy fatörzs alatt pihen a folyóparton a vasúti híd és a duzzasztógát közt. Első feladat pirosra állítani a szemaforokat (természetesen a távolabbi kapcsolónál), mert ha a sérülthöz előtte nyúl valaki, akkor jön a vonat "oszt keksz"... Ezután simán mentőszemélyzettel ellátható meg elszállítható a sérült. Biztos, ami biztos alapon, a másik irányú szemafort is zárjuk le. A fuldoklót csónak vagy búvár segítségével lehet felszedni, előtte persze hidat kell verni és ha csónakot használunk tűzoltókkal baltával vagy láncfűrésszel helyet kell csinálni a kikötéshez. A fatörzs alatt pihenőhöz kell a daru, meg a csónak 1 tűó-val vagy mentősökkel (mert persze a partról nem lehet elérni), szerencsére a daru csak az aktuális fatörzset hajlandó felemelni. Ha mindenkit elvittek a mentők, már csak a szemafort kell zöldre állítani, hadd menjen a vonat (persze, ha lehet, ne legyen senki az útjában...) 100%

7. Kamion kontra McDonald's

Hozzávalók:	1-2 fecskendő
		Szerkocsi + 2-3 tűzoltó
		2 rendőrautó + egy csomó rendőr
		4 mentő + 4 hordágy + 1 orvos
		2 roncsszállító

Huh, ez nagyon primitív, mert mindenki meghalhat szabadon a sérültek közül. Tartálykamion berongyol az étterembe, közben összetör egy csomó autót. A rendőrökkel terelgessük a járókelőket, persze azok dafke sz@rnak néha a rendőrök fejére, úgyhogy párat nem árt letartóztatni. A forgalom biztosítására 2 roncsot kell elvinni, de ez nem biztos, hogy kötelező (meg pl. a forgalmat 1 kocsinkkal eltorlaszolni a robbanásig). Az étteremben 2, egyik összetört autóban 1 ember fekszik meg persze a tartálykocsisofőr is gyengélkedik, ezeket lehet elszállítani meg gyógyítani. A tartálykocsi előbb-utóbb felrobban, jó ha akkor nem ácsorognak körülötte, ja meg el is kell oltani az ekkor keletkezett tüzet (fecskendőinknek nem lesz semmi bajuk akkor sem, ha a tartálykocsi mellett álltak de fontos, hogy a robbanás előtt már locsolják a tartálykocsit!!!). Ennyi. 99% csak tudnám mé' nem 100...

8. Beomlott kupola

Hozzávalók:	1 Darus kocsi
		1 szerkocsi + 1 búvár + 2 tűzoltó
		Műszaki kocsi + 1 mérnök
		Egy csomó mentő + hordágy + pár doki
		1 rendőrautó + 2 rendőr

Összeomlott a vizividámpark kupolája, 2 ember fuldoklik a medencében, páran sérülten roncsok alatt pihennek, jópáran nézelődnek kint és bent. Az "ellátóépület" előbb-utóbb fel fog robbanni, kivéve, ha egy tűó baltával nekiesik az ajtónak majd a mérnök leállítja a generátorokat. Először darus kocsival kell a bejáratot szabaddá tenni, búvárral partra tenni a fürdőzőket, tűó-kal kihordani a sérülteket meg a bent ácsorgókat, rendőrökkel védeni a bejáratot a bemászkálóktól. Ja, meg kihordani a sérült mentőket, melyekre esetleg ráomlott valamilyen törmelék (különösen kellemetlen volt, mikor az 1 szem kiszállított búvárt verte fejbe a medencében... akkor mind a két lubickoló megfulladt), valamint persze ellátni és elszállítani a sérülteket. A tűzoltók néha úgy tesznek, mintha elfáradnának: cipelni nem hajlandók, de ácsorgót vezetgetni még igen, ekkor friss erő bevetése oldja meg a problémát. 100%

9. Lavina

Hozzávalók:	1 db daru
		1 db emelőkosaras autó + 1 tűzoltó
		1 db szerkocsi + 1 tűzoltó
		10 metőautó + 10 hordágy + 10 orvos
		1 helikopter + 1 hordágy + 1 orvos
		2 mentőkutyás egység (mentősöknél van, egy terepjáróforma autó)
		1 Műszaki kocsi + 1 "szaki"

Lavinakárosodást szenvedett városszéll. Elsőnek ki kell kapcsolni a gátnál az áramot, ide gyalog menjen a mérnök, mert baj lesz (ki lehet próbálni :) ). De mindenekelőtt azt a roncsot kell a daruval elrakni, ami az út közepén hever. A sérültek vagy roncs alatt hevernek (2 db, darunak való feladat) vagy az egyik kocsiban vannak (1 db, ez szeret elhalálozni), ezenkívül van egy "szabadon" is . Van 1 sérült egy félig rombadőlt házban, ide kell az emelőkosaras kocsi. 2x3 behavazott síelőt kutyával lehet megtalálni (javasolt ott keresni, ahol sílécek fekszenek a hóban...), ha helikopterrel szedjük össze őket, akkor nem haláloznak el szállítás közben (hordággyal gyalogosan szállítva viszont igen rohamosan romlik az állapotuk...). Kiírás szerint az úton heverő autóroncsokat is el kell vinni, de ez nem szükséges. Elsőre kigyulladt a fél város, másodikra alig 7 halottal átengedett... Jelenleg 100%

10. Kikötői tüntetés dioxinos hordókkal

Hozzávalók:	kb. 4 rendőrségi kisbusz meg egy rakás rendőr
		2 Csónakszállító
		3 Tűzoltóhajó
		Mobil kórház vagy mentők, hordágyak + 1 doki
		ABC mentesítő autó + 1 védőruhás tűzoltó
		Sz.e. 1 szerkocsi + 1 búvár
		Sz.e. 1 daru

Eddig ezzel szenvedtem a legtöbbet. A kikötői tömeg csak parasztvakítás, talán pont az ellen a hajó ellen tüntettek, amelyik nemsokára ütközik egy másikkal és dioxinos hordókat kezd elhagyni + kigyullad. A tömeghez kell a rakás rendőr, ha gyorsan tartóztatjuk le őket (meg rakjuk a kocsikba) nem verik agyon rendőreinket. A hajótüzet 3 tűzoltóhajó tudja kontrolálni. Többen lubickolnak a vízben, ezeket csónakkal kell összeszedni, fertőtleníteni, leápolni, elszállítani. Aztán lehet a csónakkal a hordókat gyűjtögetni és partra vinni, összesen 14 van belőlük. Ha nem vagyunk elég gyorsak, egynéháyn hordó elmerül, ezeket egy búvárral kell felkutatni, aki a jobb oldali móló jobb oldalán szeretne a vízbe csobbanni, ezt ne hagyjuk, mert belebetegszik idő előtt, tereljük le kézzel a bal oldalon. A hordó egészen a part mentén van, feltűnő ismertetőjele, hogy a búvár megfertőződik, ha elúszik mellette. Na ekkor kell lemerülnie (máshol nem is tud), majd a hordó megjelölése után iszkoljon fertőtleníteni. Ekkor jöhet a daru hordót halászni. (Na most nem lennék a készítők anyukája helyében, nem szeretek csuklani... :) ) 97%

11. Mozirobbantás

Hozzávalók:	12 rendőr + 1 rakás rendőrségi busz (6-8)
		Páncélozott szállító + legalább 2 lövész
		8-12 fecskendő
		3 mentő + 3 hordágy + 1 doktor
		Daru

Aránylag egyenes, sőt unalmasnak is nevezhető. Elsőként csendesen le kell tartóztatni a mozi mögötti épület mögött ácsorgó 2 embert, fénygránátos lövészekkel. Aztán nemes egyszerűséggel kiürítettem a mozit rendőrökkel, meg elkaptam pár járókelőt is, akit lehet elszállítottam, a többit elvezettem jó messzire. Közben lehet a fecskendőket is szétszórni, különösen a folyó mentén (a térkép bal oldala). A pukk után 3 sérült volt darunak való törmelékek alatt, meg persze egy kis tűzvész. 100%

12. Mé' nem tanú'ttak meg repű'ni?

Hozzávalók:	Többször tűzoltó repülő
		1 fecskendő
		1 szerkocsi + 1 tűzoltó + 1 búvár
		1 vegyvédelmi kocsi + 1-3 védőruhás tűzoltó
		1 Daru
		1 Hídvető kocsi
		1 Csónakszállító
		1 mentőhelikopter + 1 hordágy + 1 doktor
		4 mentő + 4 hordágy + 0-1 doktor
		1 Karbantartó kocsi + 1 mérnök
		1 roncsszállító

Összetett, de ha rájön az ember a nyitjára akkor élvezetes, igazi vészhelyzet. Az irányítótorony sérültjeit (mellette fekszenek a földön) helikopterrel szállítsuk a hajtómú-pilótafülke környékére, a doki kezdje őket ellátni. A templomra felakadt pilótát helikopterrel lehet legkönnyebben leszedni, vigyük a másik két sérült közelébe, de ne fertőzze meg őket, fertőtlenítés után látható el. A tó egy szigetén 1 sérült meg egy "talponáló" fertőzött turista tartózkodik, a sérültet a helikopter vigye az "ellátóhelyre", a másik csónakon menthetők ki. A repülőgép egyik hajtóműve a patak és a repülőtér közt hever, ezt folyamatosan locsolni kell tűzoltórepülőkkel, megelőzendő az elérhetetlen helyen kitörő tüzet. A másik turbinát a fecskendő hűtse. A pilótafülkéből feszítővágóval távolítható el a pilóta meg a fekete doboz, ez utóbbihoz kell a mérnök. A kísérleti fegyver búvárral fedezhető fel (itt tényleg jól látszik a sötét folt a vízen, közel van ahoz a helyhez, ahol a csónakot vízretesszük), daruval emelendő ki, roncsszállítóval kell elvinni. Ja és hogy a helyszínek nagy részét elérjük, hidat kell verni a patakon, meg persze kell a vegyvédelmi kocsi a "fertőtlenítés"-hez. 100%

13. Vezetővesztett vonat

Hozzávalók:	Mondjuk 4 mobil kórház 16 orvossal
		Egy csomó mentő hordágyakkal, orvosokkal 
		3 fecskendő
		1 szerkocsi + pár tűzoltó
		1 daru
		2 rendőrautó + 3 rendőr

Uh... nem semmi. Le kell zárni az utakat a rendőrökkel (3 helyen összesen), én ugyan nem evakuáltam senkit. Dokikat 2 csoportba szerveztem 1-1 kint és bent (ez utóbbi jóval nagyobb legyen...), fémvágós tűó kell 1-1 kinn és bent. 2 fecskendő a belső, 1 a külső tüzet oltsa. Crash után tűzoltás, minden sérült kapjon orvost, tűó-k vágják ki sebesen a kocsikban meg a mozdonyban (ez lóg ki az utcára) rekedteket, daru kapkodja le 3 sérültről a törmeléket, ezeknek is orvost. Egy aránylag ép kocsiba gyalog be lehet menni, innen az egyik sérültet ki kell cipelni valakivel, mert a másikhoz csak így lehet hozzáférni. A baleset melletti egyik boltban meg a lángoló üzletben is van 1-1 sérült. Ezután lehet elhordani a gyógyultakat, meg szidni a készítők anyukáját... :). Ha valaki nincs meg, kell hívni kutyát. 38% ki tudja hányadszorra és hány halottal...

14. Őrült mesterlövészek

Hozzávalók:	Egy csoó mentő + hordágy + orvos
		Egy csomó fecskendő + pár tűzoltó
		Rendőrségi busz + pár rendőr
		Páncélozott cspatszállító + pár mesterlövész + 1 psychológus

Khm... szegény anyák, akiknek játékprogramfejlesztő lett a fiuk... Szóval egy mesterlövészpáros szórakozik a városban, végül beveszik magukat a bankba és túszokat szednek. Szépen kell utánuk takarítani mentőkkel (javasolt egy csomó mentőt beállítani a bank parkolójába, oda, ahol az első áldozat fekszik, és innen indulni az új áldozatokhoz), a bank környékéről meg rendőrökkel eltakarítani a járókelőket meg ácsorgókat. Közben vagy 10 fecskendőt elsuvasztani valahova a bank közelébe. Előbb utóbb jön a felirat, hogy túszokat szedtek a bankban. Küldjük a bejárathoz a psychologust, beszéjen velük (ajtón kívülről) majd iszkoljon vissza a kocsiba és küldjünk egy menekülőautót a bejárathoz. Igyekezzünk mindenkit eldugni a bank közeléből. Na nálam először nem kijöttek, hanem elkezdtek bent lövöldözni. Aztán az előző mentést visszatöltve kijöttek, és elkezdtek gyalog eliszkolni, mesterlövészekkel simán le lehet szedni őket, persze visszalőnek... Aztán el kell oltani a felgyújtott bankot, kihozni a sérültet meg a bent ácsorgókat, elvinni a hullákat meg sérülteket... Na szóval 53%. 
Megjegyzés: a banktól jobbra és lefelé levő kereszteződés táján ácsorog 2 nő egy babakocsival. Itt vs. jókora BUG van, mivel ha megpróbáljuk őket letartóztatni, akkor még a rendőreink is meghülyülnek, ha meg pont közéjük lőnek a fickók, akkor kezdhetjük elölről az egészet...

15. Tornádó

Hozzávalók:	Egy nagy rakás fecskendő
		1-2 szerkocsi + 1 búvár + pár tűzoltó
		1 daru
		Pár roncsszállító vagy helyettük még egy daru
		Pár mentő + hordágy + orvos
		Mentőkutyás egység

Aránylag egyenes. Az úton fekvő pótkocsis teherautóban van egy sérült, fémvágós tűzoltónak való feladat, a mögötte fekvőt csak a kocsi elszállítása vagy félrerakésa után lehet elérni. Itt fog a vizbe pottyanni egy másik autó, melyet búvár + daru + fémvágós tűó kombinációval lehet gyógyítható/elszállítható állapotba hozni. Pár sérült hever szabadon a városban, kettőn betondarab, egyen egy autó felszik. Van egy sérült abban az autóban is, melyre rádőlt egy fa, ezt daruval lehet leszedni róla, majd jöhet a feszítő-vágó. Egy házra közben rádől egy fa, először az ajtót kell betörni baltával, majd a törmeléket lecipelni, végül a sérültet ellátni. 2 helyen fog tűz kitörni, mindkét helyet rakjuk körül fecskendővel, ill. a városban kitörő tűzhöz nem árt egy tűó tömlővel. A kutyával fel lehet deríteni az összes sérültet. Velem előfordult, hogy minden tűz kialudt, mindenki el volt szállítva, a kutya 5x körbejárta a területet, még sem lett vége a játéknak, vs. bug miatt. Újrakezdve engedett át (akkor nem mentettem). 72%

16. Balul sikerült épületrobbantás

Hozzávalók:	1 rendőrautó + 1 rendőr
		1-2 rendőrségi busz + 6 rendőr
		Pár fecskendő
		1 Szerkocsi + pár tűzoltó
		Daru
		Emelőkosaras autó
		3 mobil kórház, 8 orvos, 4 hordágy

Egész jó! Zárlatot kapott detonátor miatt idő előtti + részleges robbanás. Először is tereljük el a forgalmat egy rendőrrel, ott, ahol a járműveink érkeznek (így is dugó lesz), a rendőrautó mehet tovább a "zónába". Rendőreinkkel szedjünk össze pár embert, de idő igen kevés van (eddig mindig volt rendőrsérültem is...), aztán haza velük. A robbanás után van egy rakás sérült, orvost nekik majd hordágyra, kórházba. Fecskendőink oltsák el a tüzet, majd söprés az épület mögé, mert lesz még tűz. Feszítővágós tűó vágja ki a sérülteket az autókból (2 db), szedje le a törmeléket pár sérültről, majd emelőkosárral hozzák le a sérült épületből a sérülteket, meg a többi embert (nálam az egyik feltűnően futkározó bemutatott egy halálugrást...). Közben a daru is szorgoskodhat a nagyobb romokkal. Ha mindenkit összeszedtünk, a tűz kialudt, akkor pihi. 53%

17. Vonatkisiklás

Hozzávalók:	Meglehetősen sok fecskendő + tűzoltó
		1 szerkocsi + 1-2 búvár + 1-2 tűzoltó
		1 mentőhelikopter + orvos + hordágy
		5+ mentő + hordágy + 1-2 orvos

Erdőtüzes... A tűz közepén fekvő sérülteket helivel hordjuk biztos helyre ellátás céljából, közben szórjuk szét a tűzoltókocsikat, lényeg: az emberi települések, az erdőben császkálók meg pláne az olajfinomító megvédése. Ez utóbbit rakjuk tele tömlős tűó-kal. A fenti tóban lubickolókat búvárral menthetjük ki, ellátni, elszállítani... Ha valakit körülvesz a tűz, az is lesérül, úgyhogy a sérültek száma gyarapodhat... Kis gyakorlás, pár óra játék és máris megy mint a karikacsapás... csak a budget el ne fogyjon közben :) Három halottal meg majdnem kiürült kasszával 59%

18. Vegyigyár-robbanás

Hozzávalók:	Tömén'telen fecskendő (minimum 20)
		Kórházbusz + 3 orvos + 1 hordágy
		Vegyvédelmi kocsi + pár védőruhás tűzoltó
		2 műszaki kocsi + 2 mérnök
		1 szerkocsi + pár tűzoltó
		1 daru

Nem rossz, nem rossz, de örül az ember, ha vége van! Az egyik mérnökkel nyissuk ki a vonat előtti kaput, majd zárjuk le a gyáron átívelő csővezeték felső végét. A másikkal zárjuk le a cső másik végét és kapcsoljuk ki a termelést a jobboldali épületben. Közben oltsuk a tüzet, erősen igyekezzünk a bal oldalt működő gyárat megóvni (egy rakás konténer ég a sarkánál)... A "tűzoltási stratégiát" több sikertelen próbálkozással lehet kidolgozni :). Közben kezdjük a sérültek ellátását / fertőtlenítését. A robbanástól balra lévő épület ajtaját baltával kell betörni, itt 3 sérült van. A gyár bejárata mellett 2 sérült van romok alatt, itt kell a daru, meg bent az épületben is. A felrobbant épületben van egy aránylag ép irodarész (?) ide is eldugtak egy sérültet. Ha nem találunk valakit, lehet használni a kutyát (az legalább "vegyszerálló"). 55%

19. Holnapután

Hát ez még nem sikerült...

20. Terroristák bombákkal

Hozzávalók:	8-12 fecskendő
		Szerkocsi + 3 tűzoltó
		Emelőkosaras autó + 1 tűzoltó
		Vegyvédelmi jármű + 3 védőruhás tűzoltó
		Egy csomó roncsszállító
		2 mobil kórház + doktorok + hordágyak
		Pár mentő + hordágy
		1 Műszaki autó + 1 mérnök
		Páncélozott csapatszállító + 2-3 mesterlövész + 1 psychológus
		Menekülő autó
		1 Daru

Itt van majdnem minden. Első teendő eloltani a tüzet. Második elszállítani a sárgászöld füstöt árasztó roncsdarabokat. Közben összeszedni a fertőzötteket meg sérülteket. Kivágni a roncsokból a sérülteketet, meg az egyikről lekapni a rajta fekvő roncsot a daruval. A robbanástól jobbra lévő romban 2 sérült, a balra lévőben egy sérült meg egy csomó bennrekedt van, utóbbiakhoz kell a daru. Biztosítsuk a forgalom zavartalanságát is közben. A terroristák egy hotelben rejtőznek, a robbanástól fel és jobbra található, (meglepő módon) nagy HOTEL felirat díszeleg rajt. Ide kell a psychológus, menekülő autó, meg a mérnök, végül a lövészek. A terroristák gyalog fognak menekülni, tegyük le a mesterlövészeket a menekülési útvonal mentén, majd szépen puffogtassuk le őket. A mérnök hatástalanítsa a bombát, végül vigyük el a tetemeket és kísérjük ki a hotelból a túszokat mondjuk tűzoltókkal (úgyis kéznél vannak). 60%